Id-Deċiżjoni tal-Kummissjoni
tat− 23 ta' Diċembru 1982
li temenda d-Deċiżjoni tal-Kunsill 82/734/KEE dwar il-lista ta' stabbilimenti fil-Konfederazzjoni Svizzera approvata għall-iskopijiet ta' l-esportazzjoni ta' laħam frisk lejn il-Komunità
(82/960/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar problemi tas-saħħa u veterinarji meta jiġu importati l-annimali tal-ifrat u laħam tal-majjali u frisk minn pajjiżi terzi [1], u partikolarment Artikoli 4(1) u 18 (1) (a) u (b) tagħha,
Billi l-lista ta' stabbilimenti fl-Isvizzera, approvati għall-esportazzjoni ta' laħam frisk lejn il- Komunità, ġiet stabbilita inizzjament bid-Deċiżjoni tal-Kunsill 82/734/KEE [2];
Billi ispezzjoni normali saret bl-applikazzjoni ta' Artikolu 5 tad-Direttiva 72/462/KEE u l-Artikolu 3(1) tad-Deċiżjoni tal-Kummissoni 80/15/KEE tal-21 ta' Diċembru 1979 dwar l-ispezzjonijiet fuq il-post li għandhom jitwettqu dwar l-importazzjoni ta' l-annimali tal-ifrat, majjali u laħam frisk minn pajjiżi li mhumiex membri [3], wriet li l-livell ta' l-iġjene ta' xi stabbilimenti jista’ jitqies soddisfaċenti; billi dawn l-istabbilimenti jistgħu għalhekk jibqgħu jew jiddaħħlu fil-lista tal-Komunità;
Billi din l-ispezzjoni b'dana kollu svelat, li f'xi każi sar sforz insuffiċjenti biex jitjiebu l-istandard ta' l-iġjene, u li f'każ oħrajn dawk l-istandards niżlu; billi l-kondizzjoni ta' wħud minn dawn il-postijiet ma teħtieġx l-irtirar immedjat ta' l-approvazzjoni, imma tiġġustifika limitazzjoni fuq l-approvazzjoni Komunitarja għal terminu fiss li fit-tmiem tiegħu l-approvazzjoni imsemmija tagħlaq, sakemm sadanittant, il-miżuri meħtieġa ma jkunux twettqu u ġew verifikati b'ispezzjoni ulterjuri fuq il-post, li għandha tintalab mill-awtoritajiet Svizzeri meta dawn iqisu li huwa meħtieġ;
Billi huwa għalhekk meħtieġ li l-lista ta' stabbilimenti tiġi emendata;
Billi l-miżuri kkontemplati f'din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI
Artikolu 1
Id-Deċiżjoni 82/734/KEE hija b’ dan emendata kif ġej
1. Artikolu 4 huwa mibdul b'dan li ġej:
"Artikolu 4
Din id-Deċiżjoni għandha tkun riveduta u, jekk meħtieġ, emendata qabel it-30 ta' Ġunju 1983, b’akkont meħud partikolarment tal-miżuri applikati mill-awtoritajiet Svizzeri fl-oqsma ta' l-ispezzjonijiet veterinarji u ta' l-iġjene tal-qtil"
2. L-Anness huwa mibdul bl-Anness ta' din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, it-23 ta' Diċembru 1982.